Severodvinsk

Severodvinsk (, vozil 1938−1957 oli Molotovsk-nimenke) om Venäman lidn da lidnümbrik Arhangel'skan agjan pohjoižes, Venäman atomlaivansauvomižen keskuz. Se om agjan kahtenz' surtte lidn, alištub sen tobmudele oikti.

 Istorii 
Eländpunktan aluz om pandud vl 1936 kuti Sudostroi-radnikžilo. Vn 1938 se sai lidnan statusad. Toižen mail'man sodan aigan lidnan meriport oli sanu abud amerikalaižišpäi lend-lizan mödhe.

Severodvinsk šingotase sodameribazal, VA-laivoiden sauvomižel da kohendusel, konstrukcijoiden sädandal kosmodromoiden täht, laivmeblin pästandal, diamantoiden ümbriradmižel bril'jantoikš, sömtegimištol (leibtegim, maidtegim, lihakombinat). Kaks' LEK:ad ratas, suremb LEK otab londuselišt gazad veimespäi.

 Geografijan andmused 
Severodvinsk sijadase Vauktan meren randal, seičeme metrad ü.m.t. keskmäižel korktusel, läz Pohjoižen Dvinan Nikol'skii-jogensud. Om 35 km matkad lodehližhe polehe lähembaižes Arhangel'sk-lidnaspäi.

Klimat om ven meren. Voden keskmäine lämuz om +1,3 C°, kezakun-elokun +12,7..+15,8 C°, tal'vkun-uhokun −8,7..−11,4 C°. Ekstremumad oma −43,0 C° (viluku, uhoku) i +35,9 C° (heinku). Kezaaigan minimum om +1,3 C° (kezaku), tal'vaigan maksimum om +5,0 C° (uhoku). Ei voi panda halad kezakus-elokus. Paneb sadegid 566 mm vodes, enamba elokus (93 mm) i kezakus-heinkus (70..71 mm kus), vähemba vilukus-semendkus (22..32 mm kus). Lujad tulleid oleldas lidnan sijadusen tagut mererandan tazol sijal, no tullein keskmäine piguz kuidme om ven (2,6..3,2 m/s). Kun keskmäine relätivine nepsuz vajehtase 65..73 % röunoiš sulakus-heinkus, 82..87 % sügüz'kus-uhokus.

 Tobmuz 
Municipaližen «Severodvinsk»-ühtnikan pind om 119 349 gektarad, lähižed eländpunktad (kümne lugul: nell' žilod, kuz' küläd, läz tuhad eläjid) mülüihe sihe, niita — 12 051 gektarad.

Edeline lidnan pämez' om Igor' Skubenko (sügüz'ku 2017 — kül'mku 2022).

 Eläjad 
Vl 1939 lidnan ristitišt oli 21 tuhad eläjid, vl 1959 — 78 657 eläjad. Vn 2010 Venäman rahvahanlugemižen mödhe lidnan eläjiden lugu oli 192 353 ristitudArhangel'skan agjan municipaližiden ühtnikoiden da eländpunktoiden ristitišton lugumär vn 2010 Venäman rahvahanlugemižen mödhe (arhangelskstat.gks.ru). — 100 lpp. — Lp. 2. , lidnümbrikon — 193 697 ristitud. Kaikiš suremb lidnan ristitišt oli 255 tuhad ristituid vl 1990. Kaik 183 996 ristitud elihe lidnas i 185 942 ristitud kaikes lidnümbrikos vl 2017.

Rahvahad (lidnümbrik, enamba mi 0,4 % vl 2010): venälaižed — 91,1 %, ukrainalaižed — 1,6 %, vaugedvenälaižed — 0,6 %, toižed rahvahad — 2,1 %, rahvahuden ozutandata — 4,6 %.

Ortodoksižen hristanuskondan koumetoštkümne pühäpertidSeverodvinskan pühäpertid sobory.ru-saital.  oma kaičenus i saudud lidnas: ph. Mikulai-čudonsädajan päjumalanpert' i Emäganpäivän jumalanpert' enččes ph. Mikulai-čudonsädajan Korelan jumalankodiš (mainitase vspäi 1419), seičeme jumalanpertid i nell' časounäd.

Kaik viž tehnikumad (laivansauvomižen da mašinansauvomiženSeverodvinskan Laivansauvomižen da mašinansauvomižen tehnikuman sait (тсим.рф). , laivansauvomižen da laivankohendusenSeverodvinskan laivansauvomižen da laivankohendusen tehnikuman sait (py28.ru). , sauvondan, dizainan da tehnologijoidenSeverodvinskan Sauvondan, dizainan da tehnologijoiden tehnikuman sait (rustsdit.ru). , socialižen infrastrukturan, elektromontažan da sidon), Arhangel'skan medkolledžan i üläopendusen aluzkundoiden filialad oma lidnan professionaližen opendusen aluzkundoikš.

 Galerei 

 Sebruzlidnad 
Kaik om 20 aktad ühthižtöiš Venäman municipaližidenke ühtnikoidenke, sen ližaks om viž verazmašt lidnadRegionidenkeskeižed kontaktad da šefsidod. — Severodvinskan administracii (severodvinsk.info). :
 Sebruzlidn
  Mozir', Vaugedvenäma (vspäi 2003)Severodvinsk da Mozir' lindäs sebruzlidnoikš / 9. tal'vku 2003, Afn.by (Vaugedvenäman uzištused). 
 Lidnad-partnörad
  Minsk, Vaugedvenäma (vspäi 2004)
  Noištadt-in-Hol'štain, Šlezvig-Gol'štein, Saksanma (2008)
  Sumad, Ukrain (2004)
  Tiraspol', Dnestranrand, Moldov (2003)

 Homaičendad 

 Irdkosketused 
 Severodvinsk-lidnan Ezitajiden nevondkundan sait (sevgorsovet.ru). 
 Municipaližen «Severodvinsk»-ühtnikan administracijan oficialine sait (severodvinsk.info). 


Kategorii:Venäman lidnad
Kategorii:Eländpunktad kirjamišton mödhe
Kategorii:Arhangel'skan agjan lidnad
Kategorii:Arhangel'skan agjan lidnümbrikod